間餐廳唔算大，座無虛席，仲見到有大概10個人排緊隊。特別推介雜果果茶，賣相好，好多生果係入面，仲好大杯添。另外熱朱古力布甸超級好食，有布甸成份，又似心太軟，又似有brownie, 仲有好多朱古力醬，口感豐富，配上雲呢拿雪糕，又凍又熱嘅甜品，非常正，兩個人分享就唔會太漏。咖喱肉丸飯都好好食，賣相特別，個咖喱汁稀稀地唔會太creamy，肉丸口感好實，仲好食過宜家傢俬嘅肉丸，啲飯入面仲有提子乾，誠意之作！